6.3.2010

Terve kaikille

Aku Ankka ja Karhukopla on jo jokin aika sitten lopetetun Akunetin tekemä peli, kuten todennäköisesti jo tiedätkin. Johtuen pelin vanhasta lisenssistä ja Akunet-sivuston sulkemisesta, peli ei ole ollut lähes kenenkään saatavilla pitkään aikaan. Olen tehnyt tämän pelin yhdessä kaverini kanssa ja kun nyt pitkästä aikaa olemme pelanneet Akunetin vanhoja pelejä, ajattelimme julkaista ne K-Peleissä (http://www.kpelit.net).

Peli julkaistaan täysin alkuperäisessä asussaan, mitään muuttamatta. Bugeja ja "epätoivottavia ominaisuuksia" löytyy, mutta tällä hetkellä minulla ei edes ole koneellani asennettuna softaa, jolla pääsisin pahimmat bugit poistamaan. Yksi paha ongelma on pelin äänet. Joillakin koneilla (minun nykyinen koneeni mukaan lukien) peli alkaa pätkiä pahasti kun tulee tilanne, jossa paljon ääniä alkaa soimaan yhtäaikaa. Kaikilla koneilla tätä ongelmaa ei esiinny. Voi esimerkiksi olla että ongelma esiintyy WindowsXp:ssä, mutta ei Windows Me:ssä. Jos ongelma esiintyy koneellasi, sinun on valitettavasti keskeytettävä pelaaminen ja käynnistettävä peli uudestaan. Kun saat tämän tehdyksi, poista äänet käytöstä pelin Asetukset-valikosta. Et valitettavasti kuule ääniä, mutta toivottavasti musiikki korvaa osan menetyksestä.

Alkuperäisessä asussaan julkaisemin tarkoittaa myös sitä, että pelin ohjetiedosto, "Aku.txt" on myös alkuperäisessä asussaan. Myös ohjetiedoston tekijänoikeusteksti on alkuperäisessä muodossa, mutta se ei ole enää voimassa. Uudet, voimassa olevat tekijänoikeustiedot on ilmoitettu alempana tässä LUEMINUT.TXT-tiedostossa.

KUN PELAAT PELIÄ ENSIMMÄISEN KERRAN

Peli vaatii toimiakseen, että alkudemo.cca sijaitsee hakemistossa c:\Aku Ankka ja Karhukopla . Tämä on valitettava ominaisuus, jota ei näin jälkeenpäin pysty korjaamaan. Ongelman helpottamiseksi tein "Asenna.bat" -tiedoston, jonka ajamalla kyseinen tiedosto kopioituu automaattisesti oikeaan paikkaan. Paina K ajaessasi tämän komentojonotiedoston.

Peli julkaistiin alunperin sellaisilla ehdoilla, että peli on ilmainen ladata ja käyttää, mutta sitä ei saanut levittää eteenpäin muualla kuin Akunet:n sivustolla. Tämä oli oikeastaan tyhmä ehto ja se oli laadittu siksi, että pelin tekeminen oli haastavaa ja sen eteen nähtiin paljon vaivaa, joten minä ja kaverini halusimme saada Akunet:iin samalla lisää kävijöitä, jotka tulisivat lataamaan pelin kuultuaan siitä ensin jostain. Lisäksi levityksessä oli pieni demo-versio, joka ei sisältänyt kaikkia kenttiä, mutta jota sai levittää myös Akunetin sivuston ulkopuolella. Tällä kertaa lisenssi on toinen:

Itse pelissä saattaa edelleen olla viitteitä vanhoihin ehtoihin, mutta niistä ei tarvitse välittää. Nämä ehdot korvaavat vanhat ehdot.

Peliä saa käyttää ja levittää veloituksetta, jos
	a) Pelistä ei peritä maksua missään muodossa,
	b) Peliä tai sen ohjetiedostoja ei ole muokattu ilman alkuperäisten tekijöidensä lupaa,
	c) Pelin tekijäksi/tekijöiksi ei väitetä ketään muuta/muita kuin keitä alkuperäiset tekijät ovat,
	d) Pelin mukana tulee kaikki alkuperäisessä paketissa olleet tiedostot:
		- alkudemo.cca
		- Aku.cca (itse pelin sisältävä tiedosto),
		- Aku.exe (pelin käynnistystiedosto ja tulkki),
		- Aku.txt (pelin alkuperäinen ohjetiedosto),
		- Asenna.bat
		- Jos ei toimi.txt
		- LUEMINUT.txt (tämä myöhemmin kirjoitettu lisäohjeistus),
		- cncs32.dll   (pelin toimintoja sisältävä kirjasto),
	e) Hyväksyt, että pelin tekijät eivät ole missään vastuussa, jos peli aiheuttaa fyysisiä, henkisiä, taloudellisia, terveydellisiä tai muita vaikeuksia,
	f) tai jos pelin tekijät ovat antaneet kirjallisen, tapauskohtaisen luvan toimia toisin joidenkin ehtojen kohdalla.
	
Viihtyisiä pelihetkiä vanhan pelimme parissa! Jos kohtaatte bugin, naurakaa sille!

Palautetta saa toki lähettää vielä vuosien jälkeenkin, mutta pyydän huomioimaan, että sunnitelmissamme ei ole toteuttaa peliin päivitystä tai uutta jatko-osaa. Palautetta voi lähettää esimerkiksi sähköpostilla jare@kpelit.net .

Terveisin pelin tekijät:
Jarkko Linnanvirta (tämän tekstin kirjoittaja)
Sami Jokinen